CELEX: 52011PC0034
Language: sk
Date: 2011-02-02
Title: Návrh ROZHODNUTIE EURÓPSKEHO PARLAMENTU A RADY o upísaní ďalších podielov na kapitáli Európskej banky pre obnovu a rozvoj (EBOR) Európskou úniou v dôsledku rozhodnutia zvýšiť tento kapitál

|

52011PC0034

Návrh ROZHODNUTIE EURÓPSKEHO PARLAMENTU A RADY o upísaní ďalších podielov na kapitáli Európskej banky pre obnovu a rozvoj (EBOR) Európskou úniou v dôsledku rozhodnutia zvýšiť tento kapitál  /* KOM/2011/0034 v konečnom znení - COD 2011/0014*/  

	[pic] | EURÓPSKA KOMISIA |Brusel, 2.2.2011KOM(2011) 34 v konečnom znení2011/0014 (COD)NávrhROZHODNUTIE EURÓPSKEHO PARLAMENTU A RADYo upísaní ďalších podielov na kapitáli Európskej banky pre obnovu a rozvoj (EBOR) Európskou úniou v dôsledku rozhodnutia zvýšiť tento kapitálDÔVODOVÁ SPRÁVA1. KONTEXT NÁVRHUEurópska banka pre obnovu a rozvoj (EBOR) bola zriadená v roku 1990 s cieľom podporiť rozvoj trhových hospodárstiev v oblasti siahajúcej od strednej Európy až k strednej Ázii po páde komunistických režimov v značnom počte krajín tejto oblasti. Európska únia bola spolu s Európskou investičnou bankou (EIB) a 40 krajinami (vrátane všetkých vtedajších členských štátov EÚ) jedným zo zakladajúcich členov. Podiely v EBOR vlastní v súčasnosti 61 krajín, EÚ a EIB. EBOR podporuje projekty v 29 krajinách, najmä v súkromnom sektore, ktoré trh nedokáže financovať v plnom rozsahu. Banka podnecuje podnikanie a podporuje prechod k otvorenému a demokratickému trhovému hospodárstvu.Zámerom navrhovaného rozhodnutia je povoliť Európskej únii, aby v EBOR upísala ďalšie podiely splatné na požiadanie v rámci zvýšenia kapitálu, o ktorom Rada guvernérov EBOR rozhodla 14. – 15. mája 2010. Týmto rozhodnutím sa guvernér EBOR zastupujúci Európsku úniu takisto poverí uložiť požadovanú upisovaciu listinu.Európska únia[1] sa stala členom EBOR v následnosti na rozhodnutie Rady z 19. novembra 1990 o uzavretí Dohody o založení Európskej banky pre obnovu a rozvoj (90/674/EHS). Počiatočný kapitál EBOR sa stanovil na 10 mld. ECU, z ktorých EÚ upísala 3 %.Guvernéri EBOR sa v roku 1996 rozhodli zdvojnásobiť výšku schváleného kapitálu EBOR, pričom EÚ upísala ďalších 30 000 podielov, každý v hodnote 10 000 EUR, čím sa kapitál, ktorý upísala EÚ zvýšil na 600 mil. EUR[2]. Podiel EÚ na celkovom schválenom kapitáli EBOR sa ponechal bez zmien. EÚ upísala ďalšie podiely potom, čo Rada 17. februára 1997 prijala rozhodnutie 97/135/ES, v ktorom sa ustanovilo, že „Európske spoločenstvo by malo v dôsledku rozhodnutia o zdvojnásobení kapitálu EBOR upísať ďalšie podiely“.Rada guvernérov EBOR v rámci svojho výročného zasadnutia, ktoré sa konalo 14. – 15. mája 2010, prijala dve rezolúcie, v ktorých sa ustanovuje zvýšenie schváleného kapitálu banky o 50 % z 20 miliárd EUR na 30 miliárd EUR. Zvýšenie kapitálu banky sa schválilo ako reakcia na finančnú krízu a na skutočnosť, že podielnici banky uznali potrebu posilniť činnosť banky zameranú na podnecovanie a podporu hospodárskeho zotavovania v oblasti jej pôsobenia. Zvýšenie kapitálu pozostáva zo splateného kapitálu vo výške 1 mld. EUR a nového kapitálu splatného na požiadanie vo výške 9 mld. EUR.Splatené podiely sa v súlade s rezolúciou 126, ktorú prijala Rada guvernérov, financovali prostredníctvom prevodu neviazaných rezerv v pomere k existujúcim podielom podielnikov na upísanom kapitáli banky do jej kapitálu. V následnosti na prvé zvýšenie kapitálu EBOR sa upísalo 19 794 mil. EUR namiesto schválených 20 000 mil. EUR. Podiel EÚ na upísanom kapitáli EBOR teda predstavuje 3,031 %. Splatený kapitál EÚ sa teda zvyšuje o 30,31 mil. EUR. Zvýšenie splatených podielov nadobudlo platnosť 14. mája 2010, teda v deň prijatia rezolúcie 126. Podielnici preto v súvislosti s vydaním ďalších splatených podielov nemusia podniknúť žiadne ďalšie kroky.Upísanie podielov splatných na požiadanie v celkovej výške 9 miliárd EUR nadobudne platnosť, hneď ako jednotliví podielnici ukončia svoje interné postupy a uložia svoje upisovacie listiny, ako tomu bolo aj v prípade zvýšenia kapitálu v roku 1996. Banka očakáva, že zvýšenie kapitálu splatného na požiadanie nadobudne platnosť koncom apríla 2011, ale v žiadnom prípade nie neskôr ako 31. decembra 2011. V rezolúcii 128 (nachádza sa v prílohe k tomuto rozhodnutiu) sa predpokladá, že každý člen banky bude oprávnený upísať istý počet ďalších podielov (zaokrúhlený nadol) až do výšky maximálne 42,857 % počtu podielov, ktoré daný člen vlastnil pred dátumom nadobudnutia platnosti rezolúcie. V prípade EÚ to znamená, že EÚ upíše až do 27 013 ďalších podielov splatných na požiadanie v hodnote 270,13 mil. EUR, pričom sa zohľadňuje pomer EÚ na upísanom kapitáli, ktorý dosahuje 3,031 %.V nasledujúcej tabuľke sa uvádza zhrnutie informácií o vývoji podielov EÚ po novom zvýšení kapitálu. Znázorňujú sa v nej najmä splatené podiely existujúce pred zvýšením kapitálu v roku 2010, kapitalizácia rezerv, existujúci kapitál splatný na požiadanie, navrhované zvýšenie kapitálu splatného na požiadanie a celková výška upísaného kapitálu po zvýšení.Existujúci a navrhovaný kapitál upísaný EÚ (v mil. EUR)Splatené podiely | Kapitál splatný na požiadanie | Celková výška upísaného kapitálu po zvýšení |Existujúce (pred májom 2010) | Kapitalizácia rezerv v roku 2010 | Spolu | Existujúce (pred májom 2010) | Navrhované zvýšenie | Spolu |157,50 | 30,31 | 187,81 | 442,50 | 270,13 | 712,63 | 900,44 |V rezolúcii 128 sa takisto ustanovuje mechanizmus preskúmania, ktorým sa môže umožniť čiastočné alebo celkové umorenie nepoužitého kapitálu splatného na požiadanie zo zvýšenia kapitálu, ktorý by sa mohol vrátiť podielnikom, a to po uplynutí obdobia 2010 – 2015 a za špecifických podmienok, ktoré sa v roku 2015 ešte musia dohodnúť. V takomto prípade by tento nepoužitý kapitál splatný na požiadanie v roku 2016 pre podielnikov už nepredstavoval potenciálny záväzok.2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVUVo štvrtom preskúmaní kapitálových zdrojov (Fourth Capital Resources Review – CRR4) EBOR na obdobie 2011 – 2015, ktoré sa vykonalo počas uplynulého roka, sa odzrkadlila potreba, aby banka efektívne reagovala na krízu a aby presmerovala svoju strednodobú stratégiu, pričom je potrebné zohľadniť výrazný vplyv, ktorý má kríza na oblasť jej pôsobenia. Podielnici EBOR (ku ktorým patria všetky členské štáty EÚ, EIB a Komisia ako zástupca EÚ) sa na tomto procese aktívne podieľali.EBOR v tejto súvislosti vykonala analýzu variantov zvýšenia kapitálu, pričom vychádzala z potreby neprekročiť štatutárnu hranicu zadlženia banky a z kapitálových požiadaviek vyplývajúcich z „Economic Capital Policy“, z potreby zachovať si rating AAA, ako aj z potreby efektívne a účinne využívať kapitál podielnikov. V súčasnom rozhodnutí zvýšiť kapitál EBOR sa odzrkadľuje kompromis, ku ktorému dospeli podielnici banky.Vďaka navrhovanému zvýšeniu kapitálu sa v rámci úsilia, ktoré EBOR vynakladá s cieľom zmierniť vplyv krízy vo všetkých krajinách svojho pôsobenia, banke umožní, aby si udržala vysokú úroveň činnosti a aby sprevádzala hospodárske zotavenie v oblasti svojho pôsobenia, a to v spolupráci s EIB a ostatnými medzinárodnými finančnými inštitúciami. Očakáva sa, že zvýšením kapitálu by sa EBOR umožnilo dosiahnuť ročný objem činnosti vo výške približne 9 miliárd EUR na roky 2011 a 2012 a približne 8,5 miliárd EUR do roku 2015. Je preto vhodné, aby EÚ upísala spomenuté ďalšie podiely s cieľom podporiť svoje zámery v oblasti vonkajších hospodárskych vzťahov a s cieľom zachovať si súčasný počet hlasov v rámci EBOR.Toto upísanie kapitálu by si na základe svojho charakteru nevyžadovalo žiadne skutočné hotovostné platby z rozpočtu EÚ, ktoré by boli potrebné iba vtedy, ak by došlo k veľmi vážnym a nepredvídaným stratám, ktoré by viedli k skutočnému požiadaniu o splatenie kapitálu banky nad rámec jeho už splatenej časti.Vzhľadom na tieto skutočnosti a v súlade so zásadou proporcionality a minulými skúsenosťami Komisia navrhuje nevypracovávať formálne posúdenie vplyvu.3. PRÁVNE PRVKY NÁVRHUV súvislosti so zvýšením kapitálu z roku 1996 sa o účasti EÚ rozhodlo v rozhodnutí Rady 97/135/ES[3], v ktorom sa ustanovilo, že Európske spoločenstvo by malo v dôsledku rozhodnutia o zdvojnásobení kapitálu EBOR upísať ďalšie podiely. Rozhodnutie Rady 97/135/ES sa prijalo na základe článku 235 zmluvy.Krajiny pôsobenia EBOR sú krajiny strednej a východnej Európy[4] a krajiny strednej Ázie, pričom najväčší podiel činnosti pripadá na krajiny, ktoré nepatria do EÚ. Očakáva sa, že hlavný objem činnosti EBOR sa bude počas obdobia CRR4 vykonávať v štátoch, ktoré sú kandidátmi a potenciálnymi kandidátmi na členstvo v EÚ, a v ostatných krajinách so stredne vysokými príjmami vrátane Ruska. Od nadobudnutia platnosti Zmluvy o fungovaní Európskej únie sa právny základ pre vykonávanie opatrení EÚ zameraných na hospodársku, finančnú a technickú spoluprácu, najmä na pomoc tretím krajinám, ustanovuje v článku 212, ktorý sa navrhuje ako právny základ tohto legislatívneho návrhu.Návrh je v súlade so zásadou proporcionality, keďže sa ukázalo, že účasť EÚ na kapitáli EBOR predstavuje účinný prostriedok, ako primerane prispievať k podporovaniu cieľov EÚ, a bude slúžiť na zmiernenie vplyvu krízy v krajinách pôsobenia EBOR a na udržanie vysokej úrovne činnosti EBOR.4. VPLYV NA ROZPOČETV podmienkach účasti sa nepočíta so žiadnymi hotovostnými platbami podielnikov.Vzhľadom na skutočnosť, že podiel EÚ na upísanom kapitáli EBOR predstavuje 3,031 %, by sa kapitál upísaný EÚ zvýšil o 300,44 mil. EUR, z ktorých by 270,13 mil. EUR pripadlo na podiely splatné na požiadanie a 30,31 mil. EUR na podiely splatené kapitalizáciou neviazaných rezerv EBOR. Ak tak guvernéri EBOR v roku 2015 rozhodnú, mohla by sa časť kapitálu splatného na požiadanie umoriť v prospech podielnikov.Pokiaľ ide o tú časť zvýšenia kapitálu, ktorú tvorí kapitál splatný na požiadanie, jej vplyv na rozpočet sa zohľadní v rozpočtovom riadku 01 03 01 02 „Európska banka pre obnovu a rozvoj – Časť upísaného kapitálu, ktorú tvorí kapitál na splatný požiadanie“, ktorý sa zriadil v rozpočte na rok 2011, aby sa zohľadnil záväzok rozpočtu EÚ vyplývajúci z tej časti účasti EÚ na kapitáli EBOR, ktorá je splatná na požiadanie. Tento rozpočtový riadok by mal obsahovať poznámku „p.m.“, v ktorej sa odráža potenciálny charakter požiadania o splatenie a vysvetlivku ozrejmujúcu výšku potenciálneho záväzku. Hoci sa požiadanie o splatenie považuje za veľmi nepravdepodobné, v rozpočtovom riadku a vo vysvetlivke k nemu sa odzrkadlia finančné potreby, ktoré by mohli vzniknúť v prípade, ak EBOR požiada u splatenie tej časti kapitálu upísaného EÚ, ktorá je splatná na požiadanie.5. VOLITEĽNÉ PRVKYPodrobné vysvetlenie návrhuČlánok 1Na základe podmienok rezolúcie 128 o zvýšení kapitálu formou ďalšieho upísania kapitálu, ktorý je splatný na požiadanie, sa schválený kapitál banky zvýši o 900 000 podielov splatných na požiadanie, pričom každý podiel má hodnotu al pari 10 000 EUR, s výhradou umorenia v súlade s ustanoveniam uvedenej rezolúcie. EÚ je oprávnená upísať až 27 013 podielov splatných na požiadanie.Účelom článku 1 je oprávniť EÚ podieľať sa na tej časti zvýšenia kapitálu EBOR, ktorá je splatná na požiadanie, a to prostredníctvom upísania podielov, ktoré môže upísať.Článok 2Podľa podmienok rezolúcie 128 uloží každý člen EBOR v banke upisovaciu listinu, ktorou upisuje počet podielov splatných na požiadanie, ktoré sa v listine špecifikujú. Člen okrem toho uloží aj vyhlásenie o tom, že náležite prijal všetky právne a ostatné interné opatrenia, ktoré sú potrebné na to, aby mohol takéto upísanie vykonať.2011/0014 (COD)NávrhROZHODNUTIE EURÓPSKEHO PARLAMENTU A RADYo upísaní ďalších podielov na kapitáli Európskej banky pre obnovu a rozvoj (EBOR) Európskou úniou v dôsledku rozhodnutia zvýšiť tento kapitálEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 212,so zreteľom na návrh Európskej komisie,po predložení návrhu legislatívneho aktu parlamentom jednotlivých štátov,konajúc v súlade s riadnym legislatívnym postupom,keďže:1.  Guvernéri EBOR sa v súlade s článkom 4 ods. 3 Dohody o založení EBOR na svojom výročnom zasadnutí, ktoré sa konalo 14. – 15. mája 2010 v Záhrebe, v rezolúciách 126 a 128 rozhodli zvýšiť schválený kapitál EBOR o 10 miliárd EUR s cieľom udržať dostatočné množstvo kapitálu na to, aby sa v strednodobom horizonte v krajinách pôsobenia banky v súlade so štatutárnymi medzami zachovala primeraná úroveň činnosti.2.  Pred týmito rezolúciami bol kapitál EBOR stanovený na 20 miliárd EUR, z ktorých EÚ upísala 60 000 podielov v hodnote al pari 10 000 EUR/podiel.3.  Podľa rezolúcie 126 o zvýšení schváleného kapitálu, vydaní splatených podielov a platbe formou prerozdelenia čistého zisku, sa schválený kapitál EBOR zvyšuje o 100 000 splatených podielov a každému členovi sa vydáva istý počet celých podielov zaokrúhlených nadol v pomere k jeho doterajšej účasti na kapitáli banky. Splatená časť zvýšenia kapitálu sa splatí formou začlenenia časti neviazaných všeobecných rezerv EBOR do jej kapitálu. Všetci podielnici EBOR automaticky získajú splatené podiely v pomere k ich doterajšej účasti na kapitáli banky, a to bez toho, aby sami museli vykonať akékoľvek ďalšie procedurálne kroky. Pre EÚ sa v tomto zmysle vydá 3 031 nových podielov v hodnote al pari 10 000 EUR/podiel, čím sa počet splatených podielov EÚ zvýši na 63 031.4.  Podľa rezolúcie 128 o zvýšení schváleného kapitálu, vydaní a upísaní podielov splatných na požiadanie a umorení sa schválený kapitál EBOR zvýši o 900 000 podielov splatných na požiadanie v hodnote al pari 10 000 EUR/podiel s výhradou umorenia v súlade s ustanoveniami uvedenej rezolúcie. Každý člen je oprávnený upísať al pari istý počet celých podielov splatných na požiadanie, ktorý však neprekročí 42,857 % počtu podielov, ktoré tento člen vlastnil bezprostredne pred dátumom, kedy zvýšenie kapitálu nadobudlo platnosť. EÚ je teda oprávnená upísať až 27 013 podielov splatných na požiadanie. Dátumom nadobudnutia platnosti je 30. apríl 2011 alebo skorší dátum alebo taký neskorší dátum najneskôr do 31. decembra 2011, ktorý stanoví Rada riaditeľov EBOR.5.  Podľa podmienok rezolúcie 128 o zvýšení schváleného kapitálu, vydaní a upísaní podielov splatných na požiadanie a umorení by Rada guvernérov EBOR mohla v roku 2015 rozhodnúť, že časť nepoužitého kapitálu splatného na požiadanie by sa za špecifických podmienok, ktoré sa dohodnú v roku 2015, mohla umoriť. Rada guvernérov EBOR sa v rezolúcii 128 uzniesla, že takéto umorenie podielov splatných na požiadanie by bolo automatické a platilo by pre všetkých členov EBOR, ktorí upísali podiely splatné na požiadanie schválené v tejto rezolúcii. Komisia by v takejto situácii vzala rezolúciu guvernérov EBOR na vedomie a vykonala ju.6.  Je vhodné, aby EÚ upísala spomenuté ďalšie podiely s cieľom podporiť svoje zámery v oblasti vonkajších hospodárskych vzťahov a s cieľom zachovať si svoj počet hlasov v rámci EBOR.PRIJALI TOTO ROZHODNUTIE:Článok 1Európska únia upisuje 27 013 ďalších podielov EBOR splatných na požiadanie v hodnote 10 000 EUR/podiel, a to za podmienok rezolúcie 128 Rady guvernérov, ktorej znenie sa nachádza v prílohe k tomuto rozhodnutiu.Článok 2Guvernér EBOR zastupujúci EÚ uloží v banke v mene Únie požadovanú upisovaciu listinu.Článok 3Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie .V BruseliZa Európsky parlament Za Radupredseda predsedaPRÍLOHAREZOLÚCIA Č. 128ZVÝšENIE SCHVÁLENÉHO KAPITÁLU, VYDANIE A UPÍSANIE KAPITÁLU SPLATNÉHO NA POŽIADANIE UMORENIERADA GUVERNÉROVso zreteľom na správu o štvrtom preskúmaní kapitálových zdrojov (Fourth Capital Resources Review – CRR4) na obdobie 2011 – 2015 (obdobie CRR4), ktorú predložila Rada riaditeľov, pričom preskúmanie sa vykonalo v súlade s článkom 5 ods. 3 Dohody o založení banky (ďalej len „dohoda“),po zohľadnení danej správy a na základe plného súhlasu s jej zisteniami a odporúčaniami vrátane jej strategických cieľov, po zohľadnení navrhovaného objemu prostriedkov na činnosť vo výške 9 mld. EUR p. a. na roky 2011 a 2012 na 8,5 mld. EUR na zvyšok obdobia CRR4 a po zohľadnení analýzy kapitálových požiadaviek,so zreteľom na konštatovanie, že je žiaduce a vhodné zvýšiť schválený kapitál o 9 mld. EUR vo forme podielov splatných na požiadanie a vydať takéto podiely všetkých členom, ktorí majú záujem o ich upísanie, v pomere k ich doterajšej účasti na kapitáli banky, a to za podmienok, ktoré počítajú s možnosťou ich umorenia a anulovania umorených podielov,na základe súhlasu s konštatovaním správy, že vzhľadom na potrebu, aby si banka zachovala dostatok kapitálu na podporu operačnej činnosti naplánovanej na nasledujúcich päť rokov, sa predpokladá, že počas daného obdobia sa všetky možné príjmy každého roka pridelia do čistého zisku s výnimkou možného pridelenia prostriedkov na účel doplnenia špeciálneho fondu podielnikov EBOR, ako ajna základe vykonávania právomocí podľa článku 24 ods. 1 dohody vrátane výkonu týchto právomocí v rozsahu, ktorý je potrebný na vykonávanie právomoci nad akoukoľvek záležitosťou, ktorou bola Rada riaditeľov poverená alebo ktorá jej bola pridelená v súlade s článkom 24. ods. 2 dohody,ROZHODLA, ŽE:Schválený kapitál banky sa zvyšuje a podiely takto zvýšeného kapitálu sú k dispozícii na upísanie, a to za týchto podmienok:7.  Zvýšenie schváleného kapitálua) Schválený kapitál banky sa v deň nadobudnutia platnosti, ktorý je vymedzený v odseku 4 písm. a) tejto rezolúcie, zvyšuje o 900 000 podielov splatných na požiadanie v hodnote al pari 10 000 EUR/podiel s výhradou umorenia v súlade s odsekom 3;b) Z celkového počtu podielov schválených v tejto rezolúcii sa každému členovi ponúkne na upísanie počet celých podielov splatných na požiadanie zaokrúhlených nadol, ktorý nepresiahne 42,857[5] percent podielov, ktorými daný člen disponoval bezprostredne pred dátumom nadobudnutia platnosti v súlade s odsekom 2 tejto rezolúcie;c) Podiely splatné na požiadanie schválené v tejto rezolúcii, ktoré sa neupísali podľa odseku 2 tejto rezolúcie, sa vyhradzujú na prvé upísanie novými členmi a na osobitné zvýšenia v rámci upísaní jednotlivých členov, ktoré môže stanoviť Rada guvernérov v súlade s článkom 5 ods. 2 a 4 Dohody o založení banky.8.  Upísaniea) Každý člen má nárok na upísania al pari počtu celých podielov splatných na požiadanie, ktorý nepresiahne 42,857 percent podielov, ktoré daný člen vlastnil bezprostredne pred nadobudnutím platnosti. Každé takého upísanie sa riadi podmienkami stanovenými v tejto rezolúcii.b) Dňa 30. apríla 2011 alebo pred týmto dátumom alebo v neskorší dátum, ktorý stanoví Rada riaditeľov dňa 30. apríla 2011 alebo pred týmto dátumom a ktorý nepripadne na neskôr ako 31. decembra 2011, každý člen, ktorí má záujem o upísanie podľa tejto rezolúcie, uloží v banke tieto dokumenty vo forme, ktorá je pre banku prijateľná:(i) upisovaciu listinu, ktorou člen upisuje počet podielov splatných na požiadanie špecifikovaný v danej listine;(ii) vyhlásenie, že náležite prijal všetky legislatívne a ostatné interné opatrenia, ktoré sú potrebné na to, aby mohol takéto upísanie vykonať; ako aj(iii) záväzok, že poskytne informácie o takýchto opatreniach, ktoré banka môže požadovať.c) Každá upisovacia listina nadobúda platnosť a upísanie v nej uvedené sa považuje za vykonané v deň nadobudnutia platnosti alebo v deň, keď banka oznámi upisujúcemu členovi, že dokumenty, ktoré uložil podľa odseku 2 písm. b) tejto rezolúcie, považuje za uspokojujúce, v závislosti od toho, čo nastane skôr.d) Ak sa dokumenty, ktoré sú pre banku uspokojujúce a v ktorých sa ustanovuje upísanie súhrnného počtu podielov podľa odseku 4 písm. a) tejto rezolúcie neuložia do dňa nadobudnutia platnosti, Rada riaditeľov môže na základe vlastného uváženia vyhlásiť, že upisovacie listiny, ktoré členovia už uložili a príslušné upísania nadobúdajú platnosť s okamžitou účinnosťou, s výhradou akýchkoľvek iných ustanovení tejto rezolúcie, za predpokladu, že Rada riaditeľov považuje takýto postup za konanie v najlepšom operatívnom záujme banky a ďalej za predpokladu, že súhrnný počet upisovacích listín, ktoré sa už uložili a ktorých uloženie sa očakáva v blízkej budúcnosti, sa podľa usúdenia Rady riaditeľov dostatočne približuje súhrnnému počtu podielov podľa spomenutého odseku 4 písm. a).9.  Umoreniea) Podiely splatné na požiadanie schválené v tejto rezolúcii banka na konci obdobia CRR4 umorí, a to na základe nasledujúcich ustanovení tohto odseku 3, pričom jej nevzniknú žiadne náklady.b) Všetky alebo niektoré podiely splatné na požiadanie sa v súlade so zostávajúcimi ustanoveniami tohto odseku 3 umoria v deň, ktorý bezprostredne nasleduje po výročnom zasadnutí (2016), pričom počet podielov, ktoré sa majú umoriť sa vypočíta na základe uplatnenia dohodnutého vzorca, ktorý vychádza z prípadného nepoužitého kapitálu splatného na požiadanie na konci obdobia CRR4, pričom sa zohľadňuje štatutárna hranica použitia kapitálu vo výške 87 %. Na účely výpočtu sa takýto prípadný nepoužitý kapitál splatný na požiadanie rovná nižšej sume z možností: 9 000 000 000 EUR alebo [(87 % z A) – B], kde:(i) A je súhrn nerozdeleného upísaného kapitálu, rezerv a čistého zisku banky na konci obdobia CRR4; a(ii) B je súhrn podnikového imania banky na konci obdobia CRR4.Počet prípadných podielov na umorenie podľa dohodnutého vzorca sa rovná danému výsledku vydelenému hodnotou al pari podielov (10 000 EUR).[6]c) Akékoľvek umorenie podielov v súlade s touto rezolúciou sa vykoná len pod podmienkou, že po umorení sa naďalej uplatňujú všetky príslušné ustanovenia dohody (napr.: dodržiavajú sa pomery ustanovené v článku 12), že banka nepožiadala o splatenie podielov s cieľom splniť svoje záväzky (článok 6 ods. 4 a článok 17 dohody) a že sa neprijalo rozhodnutie o ukončení obchodnej činnosti banky (článok 41 a článok 42 ods. 2 dohody).d) V období bezprostredne pred výročným zasadnutím (2015) sa vykonajú tieto kroky:(i) Vedenie banky pripraví na základe známych údajov vzťahujúcich sa na roky 2011 – 2014, ako aj na základe primeraných prognóz na rok 2015 posúdenie finančnej situácie banky a hospodárskych podmienok, pri ktorých sa očakáva, že budú prevládať do konca obdobia CRR4 vrátane predovšetkým vývoja hospodárskych výstupov, investícií, domácich bankových systémov a medzinárodných kapitálových trhov a následne bude primerane konzultovať s Radou riaditeľov;(ii) Prezident predloží Rade riaditeľov návrh správy pre Radu guvernérov spolu s návrhmi dvoch rezolúcií, ktoré sa opisujú v ďalšej časti textu;(iii) V prvej rezolúcii sa identifikuje počet podielov splatných na požiadanie, ktoré sa majú umoriť, pričom existujú tieto možnosti: x) ak na základe uplatnenia dohodnutého vzorca neexistuje nepoužitý kapitál splatný na požiadanie, v rezolúcii sa skonštatuje, že za uplatnenia dohodnutého vzorca sa neumoria žiadne podiely; y) ak na základe uplatnenia dohodnutého vzorca existuje nepoužitý kapitál splatný na požiadanie a ak je na základe posúdenia finančnej situácie banky a prevládajúcich hospodárskych podmienok možné tento vzorec uplatniť bez prispôsobenia, v rezolúcii sa skonštatuje, že sa umoruje špecifikovaný počet podielov, ktorý zodpovedá maximálnemu počtu podielov, ktoré je na základe dohodnutého vzorca možné umoriť; alebo z) ak na základe uplatnenia dohodnutého vzorca existuje nepoužitý kapitál splatný na požiadanie a ak by sa na základe posúdenia finančnej situácie banky a prevládajúcich hospodárskych podmienok tento vzorec nemal uplatniť, v rezolúcii sa skonštatuje, že sa umorí počet podielov, ktorý je nižší ako maximálny počet podielov splatných na požiadanie, ktorý je na základe dohodnutého vzorca možné umoriť, pričom tento počet sa môže rovnať nule;(iv) V druhej rezolúcii sa ustanovuje postup umorenia podielov splatných na požiadanie, ktoré sa neumorili v súlade s ods. 3 písm. e) alebo f) po uplynutí obdobia CRR4;(v) s výhradou akýchkoľvek ustanovení rokovacieho poriadku Rady guvernérov a bez toho, aby tým boli dotknuté právomoci Rady guvernérov podľa článku 24 dohody, sa oblasť umorenia podielov splatných na požiadanie zahrnie ako jeden z bodov do programu rokovania výročného zasadnutia Rady guvernérov (2015), Rade guvernérov sa predloží správa na zváženie a rezolúcie na schválenie.e) Rada guvernérov v rámci výročného zasadnutia (2015) rozhodne o prvej rezolúcii väčšinou celkového počtu hlasov hlasujúcich členov za predpokladu, že ak sa táto prvá rezolúcia neprijme takouto väčšinou, počet prípadných podielov splatných na požiadanie určených na umorenie bude zodpovedať maximálnemu počtu podielov, ktoré sa na základe uplatnenia dohodnutého vzorca môžu umoriť, vo všetkých prípadoch s výhradou ustanovení odseku 3 písm. f) uvedeného v ďalšej časti textu;f) Ak sa skutočná finančná situácia banky a hospodárske podmienky prevládajúce na konci obdobia CRR4 podstatne odlišujú od situácie a podmienok, ktoré sa očakávali na základe prognóz, ktoré vedenie banky poskytlo Rade riaditeľov v roku 2015, Rade guvernérov sa na základe podobného postupu okamžite predloží nová rezolúcia, ktorú táto rada schváli rovnakou väčšinou na výročnom zasadnutí (2016) alebo po ňom;g) Po nadobudnutí účinnosti rozhodnutia o umorení špecifikovaného počtu podielov splatných na požiadanie v súlade s uvedeným ods. 3 písm. e) alebo f) odovzdajú všetci členovia, ktorí upísali podiely splatné na požiadanie schválené v tejto rezolúcii, časť alebo všetky svoje podiely v pomere k ich príslušnému vlastníctvu takýchto podielov a takéto umorené podiely splatné na požiadanie sa automaticky anulujú, a to k dátumu ich umorenia, pričom sa schválený kapitál banky zodpovedajúcim spôsobom zníži bez toho, aby bola potrebná ďalšia rezolúcia Rady guvernérov;h) Rada guvernérov rozhodne na svojom výročnom zasadnutí (2015) o druhej rezolúcii väčšinou celkového počtu hlasov hlasujúcich členov.10.  Nadobudnutie platnosti a ostatné ustanoveniaa) Na účely tejto rezolúcie je dátumom nadobudnutia platnosti 30. apríl 2011 alebo skorší dátum alebo taký neskorší dátum najneskôr do 31. decembra 2011, ktorý môže stanoviť Rada riaditeľov a v ktorý sa podľa ods. 2 písm. b) tejto rezolúcie uložili v banke dokumenty, ktoré sú pre banku uspokojujúce a v ktorých sa ustanovuje upísanie súhrnného počtu minimálne 450 000[7] podielov splatných na požiadanie.b) S výhradou ustanovení tejto rezolúcie sa ustanovenia dohody uplatňujú mutatis mutandis na podiely splatné na požiadanie schválené touto rezolúciou, ako aj na upísania vykonané na základe tejto rezolúcie rovnakým spôsobom, ako keby tieto podiely tvorili súčasť pôvodného kapitálu banky a ako keby v prípade týchto upísaní a platieb išlo o prvé upísanie takýchto podielov a ich prvé splatenie.(prijaté 14. mája 2010)LEGISLATÍVNY FINANČNÝ VÝKAZ PRE NÁVRHYKONTEXT NÁVRHU/INICIATÍVYNázov návrhu/iniciatívyNávrh rozhodnutia Európskeho parlamentu a Rady o upísaní ďalších podielov na kapitáli Európskej banky pre obnovu a rozvoj (EBOR) Európskou úniou v dôsledku rozhodnutia zvýšiť tento kapitál.Príslušné oblasti politiky v rámci ABM/ABB[8]Hlava 01 – Hospodárske a finančné záležitostiDruh návrhu/iniciatívy( Návrh/iniciatíva sa týka novej akcie( Návrh/iniciatíva sa týka novej akcie, ktorá nadväzuje na pilotný projekt/prípravnú akciu[9]( Návrh/iniciatíva sa týka predĺženia trvania existujúcej akcie( Návrh/iniciatíva sa týka akcie presmerovanej na novú akciuCieleViacročné strategické ciele Komisie, ktoré sú predmetom návrhu/iniciatívyCieľ „Podporovať prosperitu za hranicami EÚ“Konkrétne ciele a príslušné činnosti v rámci ABM/ABBKonkrétny cieľ č.2. Cieľ „Zlepšiť profil EÚ, jej externé zastúpenie a kontakty s EIB a EBOR, ostatnými medzinárodnými finančnými inštitúciami a príslušnými ekonomickými fórami s cieľom posilniť konvergenciu medzi ich stratégiami a operáciami a prioritami EÚ v oblasti vonkajších vzťahov“Príslušné činnosti v rámci ABM/ABBHlava 01.03 – Medzinárodné hospodárske a finančné záležitostiOčakávané výsledky a vplyvUveďte, aký vplyv by mal mať návrh/iniciatíva na príjemcov/cieľové skupiny.Hlavnými cieľmi upísania kapitálu EBOR Európskou úniou je účinne zastupovať záujmy EÚ v riadiacich orgánoch EBOR a zaistiť konvergenciu medzi prioritami EÚ v oblasti vonkajších vzťahov a stratégiami a operáciami EBOR, ako aj primeranú koordináciu s inými riaditeľmi (EÚ) a príslušnými orgánmi EÚ pri uskutočňovaní dôležitých alebo politicky citlivých projektov alebo v rámci politických diskusií. Účasťou na aktuálnom zvýšení kapitálu sa okrem iného zaistí, aby podiel EÚ na kapitáli EBOR zostal prinajmenšom stály a aby nedošlo k jeho oslabeniu.Ukazovatele výsledkov a vplyvuUveďte ukazovatele, pomocou ktorých je možné sledovať vykonávanie návrhu/iniciatívy.Dosiahnutie cieľov sa bude merať objemom operácií EBOR zameraných na financovanie podľa oblastí a sektorov, ako aj objemom operácií EBOR zameraných na financovanie, pri ktorých dochádza k spolufinancovaniu s inými MFI a/alebo programami Komisie, ako aj inými ukazovateľmi v kontexte hodnotení operácií EBOR zameraných na financovanie ex-ante a ex-post .Dôvody návrhu/iniciatívyPotreby, ktoré sa majú uspokojiť v krátkodobom alebo dlhodobom horizonteV článku 5 ods. 3 Dohody o založení Európskej banky pre obnovu a rozvoj sa stanovuje, že Rada guvernérov preskúma kapitál EBOR prinajmenšom raz za päť rokov. Vo štvrtom preskúmaní kapitálových zdrojov (Fourth Capital Resources Review – CRR4) na obdobie 2011 – 2015 sa odzrkadlila potreba, aby EBOR v rámci svojich štatutárnych medzí efektívne reagovala na krízu a aby presmerovala svoju strednodobú stratégiu, pričom je potrebné zohľadniť výrazný vplyv, ktorý má kríza na oblasť jej pôsobenia. S cieľom udržať dostatočné množstvo kapitálu na to, aby sa v strednodobom horizonte zachovala primeraná úroveň činnosti, rozhodli guvernéri EBOR na svojom výročnom zasadnutí (2010) o zvýšení schváleného kapitálu EBOR o 10 mld. EUR.V podmienkach účasti EÚ na zvýšení kapitálu EBOR sa nepočíta so žiadnym vyplácaním:Potom čo guvernéri prijali rezolúciu 126, sa splatená časť (1 mld. EUR) zvýšenia kapitálu uhradila formou začlenenia časti neviazaných všeobecných rezerv EBOR do jej kapitálu. Všetci podielnici EBOR automaticky získajú splatené podiely v pomere k ich doterajšej účasti na kapitáli banky (t. j. 30,31 mil. EUR v prípade EÚ), a to bez toho, aby sami museli vykonať akékoľvek ďalšie procedurálne kroky.Cieľom predloženého návrhu je zvýšiť tú časť kapitálu upísaného EÚ, ktorá je splatná na požiadanie. Potom čo guvernéri prijali rezolúciu 128, sa časť kapitálu upísaného EÚ, ktorá je splatná na požiadanie, zvýši o 270,13 mil. EUR (27 013 podielov v hodnote à 10 000 EUR).EÚ tieto ďalšie podiely upisuje s cieľom zachovať si svoj počet hlasov v rámci EBOR.Od členov sa očakáva, že upisovacie listiny uložia v banke dňa 30 apríla 2011 alebo pred týmto dátumom alebo v neskorší dátum, ktorý môže stanoviť Rada riaditeľov, ale v každom prípade najneskôr do 31. decembra 2011.Prínos zapojenia EÚEBOR má v porovnaní s inými medzinárodnými finančnými inštitúciami (MFI) jedinečný transformačný mandát preto, lebo jej pomoc sa zameriava skôr na podporu systémových zmien než na dosiahnutie určitých rozvojových cieľov. Tento prístup vychádza z presvedčenia, že demokratické a pluralistické trhové hospodárstvo je formou organizácie spoločnosti, ktorá najlepšie umožňuje dosiahnuť výsledky, na ktorých ľudom záleží: zmysluplné pracovné miesta, zníženie chudoby, vyššie príjmy, kvalitnejšie služby, udržateľné životné prostredie a rovnoprávnosť mužov a žien. Dvadsať rokov hospodárskych a politických zmien prinieslo v mnohých krajinách patriacich do oblasti pôsobenia EBOR pôsobivé výsledky, ale proces transformácie ešte zďaleka nie je ukončený a stal sa citlivejším. Zo skúseností vyplýva, že transformácia na dobre fungujúce trhy nie je lineárny proces a kríza priniesla dôležité poznatky týkajúce sa odolnosti a udržateľnosti doterajších výsledkov procesu transformácie.Oblasť pôsobenia EBOR zaznamenala medzi posledným štvrťrokom 2008 a druhým štvrťrokom 2009 najstrmší pokles hospodárskej činnosti od začiatku procesu transformácie. Dôvodom hospodárskeho úpadku na konci roku 2008 a v prvom polroku 2009 boli závažné a súčasne pôsobiace otrasy vývozu, cien komodít a toku kapitálu do danej oblasti. Všeobecne známe slabé miesta mnohých krajín oblasti vrátane vysokého súkromného zahraničného dlhu, nadmerného financovania rastu úverov zo zahraničných zdrojov a v niektorých prípadoch skutočnosti, že úvery domácností a podnikov zneli na cudziu menu, tieto otrasy ešte zosilnili.EBOR reagovala na potreby krajín svojho pôsobenia a potreby svojich klientov počas krízy razantným a rozhodným spôsobom. EBOR bola vo veľmi nepriaznivých podmienkach schopná v plnom rozsahu plniť svoju úlohu anticyklického pôsobenia a v úzkej spolupráci s ostatnými MFI bola schopná poskytnúť pružnú a robustnú reakciu na krízu, a to tak na kvantitatívnej ako aj kvalitatívnej úrovni. EBOR prispela najmä k ďalšej podpore oblasti pri udržaní a posilnení oživenia hospodárstva, pričom financovala najmä súkromný sektor a posilnila jeho vplyv prostredníctvom podielnického financovania a iných inovačných nástrojov rozdelenia rizika. EBOR zohrala kľúčovú úlohu aj pri podporovaní finančného sektora a MSP, ale aj v oblasti energetickej účinnosti a bezpečnosti, jadrovej bezpečnosti a environmentálnej a mestskej infraštruktúry. Zvýšením kapitálu sa banke umožní disponovať dostatočným množstvom kapitálu na to, aby si v strednodobom horizonte zachovala primeranú úroveň činnosti.Poznatky získané z podobných skúseností v minulostiPodielnici EBOR (ku ktorým patria všetky členské štáty EÚ, EIB a Komisia ako zástupca EÚ) sa na procese CRR4 aktívne podieľali. Na základe analýzy kapitálových požiadaviek a konzultácií s podielnikmi sa pri rozhodovaní o zvýšení kapitálu brali do úvahy tieto body:– EBOR by mala disponovať dostatočnými operačnými kapacitami, aby mohla oblasť svojho pôsobenia po globálnej finančnej kríze podporovať v rámci navrhovaného ročného objemu činnosti,– Pri každej navrhovanej metóde zvýšenia kapitálu by mal byť vplyv na rozpočty podielnikov čo možno najmenší,– V štruktúre zvýšenia kapitálu by sa mal odzrkadľovať dočasný charakter krízy a požiadavky adresované EBOR po kríze, takže akýkoľvek nepoužitý kapitál splatný na požiadanie by sa po uplynutí obdobia CRR4 umoril a vrátil podielnikom. Výška umorenej sumy sa vypočíta podľa dohodnutého vzorca (štatutárny test použitia kapitálu), ale zohľadní sa v nej aj finančná situácia banky a hospodárske podmienky prevládajúce na konci obdobia CRR4,– EBOR si musí zachovať svoj rating AAA, aby mohla účinne plniť svoj mandát, a– Majitelia dlhopisov budú zvýšenie upísaného kapitálu kapitalizáciou časti všeobecnej rezervy považovať za ďalšie potvrdenie podpory zo strany podielnikov.Zlučiteľnosť a možná synergia s inými príslušnými nástrojmiKomisia systematicky podporuje úzku spoluprácu a spoločné iniciatívy s EBOR, EIB a ostatnými MFI, keďže účinné koordinované akcie sponzorských subjektov/akcie MFI sú čoraz viac potrebné na udržanie oživenia v krehkom a fiškálne obmedzenom hospodárskom prostredí. Úzka spolupráca s EBOR prispieva aj k dosiahnutiu cieľov EÚ v oblasti činností v rámci vonkajších hospodárskych vzťahov.Posilnenie spolupráce s MFI je jednou z priorít Komisie, ako sa okrem iného stanovuje vo všeobecnom politickom rámci vymedzenom v Európskom konsenze o rozvoji prijatom v roku 2005, v ktorom sa zdôrazňuje potreba zlepšiť koordináciu pomoci. EÚ musí popri tom reagovať na nové a naliehavejšie výzvy v kontexte zmeny klímy a financovania rozvoja. Tieto vyplývajú hlavne z Konferencie OSN o zmene klímy v Kodani (2009), na ktorej sa zdôraznila potreba nájsť riešenia pre financovanie boja proti zmene klímy v rozvojových krajinách, a z Lisabonskej zmluvy (2009), v ktorej sa ako hlavný cieľ politiky Únie v oblasti rozvojovej spolupráce stanovuje zníženie a odstránenie chudoby.Komisia v tejto súvislosti podporuje najmä spoluprácu s EIB a EBOR v rámci trojstranných (EK-EIB-EBOR) memoránd o porozumení, ako aj v rámci kombinovaných grantových a úverových mechanizmov, ako napr. Investičného rámca pre západný Balkán a Investičného nástroja európskej susedskej politiky.Trvanie akcie a jej finančného vplyvu( Návrh/iniciatíva s obmedzenou dobou trvania-  ( Návrh/iniciatíva v platnosti od [DD/MM]RRRR do [DD/MM]RRRR-  ( Finančný vplyv trvá od RRRR do RRRR( Návrh/iniciatíva s neobmedzenou dobou trvania-  Počiatočná fáza vykonávania bude trvať od apríla 2011 do decembra 2011Plánovaný spôsob hospodárenia[10]( Priame centralizované hospodárenie na úrovni Komisie( Nepriame centralizované hospodárenie s delegovaním úloh súvisiacich s plnením rozpočtu na:-  ( výkonné agentúry-  ( subjekty zriadené spoločenstvami[11]-  ( národné verejnoprávne subjekty/subjekty poverené vykonávaním verejnej služby-  ( osoby poverené vykonávaním osobitných opatrení podľa hlavy V Zmluvy o Európskej únii a určené v príslušnom základnom akte v zmysle článku 49 nariadenia o rozpočtových pravidlách( Zdieľané hospodárenie s členskými štátmi( Decentralizované hospodárenie s tretími krajinami( Spoločné hospodárenie s medzinárodnými organizáciami ( uveďte )V prípade viacerých spôsobov hospodárenia, uveďte v oddiele „Poznámky“ presnejšie vysvetlenie.Poznámkyneuvádza saOPATRENIA V OBLASTI RIADENIAOpatrenia týkajúce sa kontroly a predkladania správUveďte časový interval a podmienky, ktoré sa vzťahujú na tieto opatrenia.Operácie EBOR zamerané na financovanie sa budú riadiť v súlade s vlastnými pravidlami a postupmi EBOR vrátane primeraných auditových, kontrolných a monitorovacích opatrení. Ako sa upravuje v Dohode o založení EBOR, Rade riaditeľov EBOR pomáha Auditový výbor EBOR (Audit Committee), ktorý podporujú externí audítori a ktorý nesie zodpovednosť za overenie regulárnosti operácií a účtov EBOR. Rada riaditeľov, v ktorej má EÚ zastupovaná Komisiou jedného riaditeľa, predkladá Rade guvernérov na účel schválenia na každom výročnom zasadnutí účty overené v rámci auditu, a to za každý hospodársky rok, a schvaľuje rozpočet EBOR. Rada guvernérov schvaľuje po preskúmaní správy audítora všeobecnú súvahu a výkaz ziskov a strát EBOR.Rada riaditeľov okrem toho stanovuje politiku a prijíma rozhodnutia v oblasti úverov, záruk, investícií do základného imania, poberania úverov Európskou bankou pre obnovu a rozvoj, poskytovania technickej pomoci a ostatných operácií EBOR v súlade so všeobecnými usmerneniami Rady guvernérov.Na záver je potrebné uviesť, že Rada riaditeľov zriadila tri výbory, ktoré jej pomáhajú pri jej činnosti: už spomenutý Auditový výbor (Audit Committee), Výbor pre rozpočtové a administratívne záležitosti (Budget and Administrative Affairs Committee) a Výbor pre finančnú a operačnú politiku (Financial and Operations Policies Committee). Riaditeľ zastupujúci EÚ (alebo jeho zástupca) sa zúčastňuje na všetkých zasadnutiach týchto výborov.Systémy riadenia a kontrolyZistené rizikáAnalýza variantov zvýšenia kapitálu v rámci CRR4 vychádzala z potreby neprekročiť štatutárnu hranicu zadlženia EBOR a z kapitálových požiadaviek vyplývajúcich z uplatňovania „Economic Capital Policy“, z potreby zachovať si rating AAA, ako aj z potreby efektívne a účinne využívať kapitál podielnikov.Riziko pre rozpočet EÚ sa vzťahuje na skutočnosť, že časť kapitálu je splatná na požiadanie. EBOR by v súlade s dohodou o jej založení mohla požadovať úplné alebo čiastočné splatenie kapitálu upísaného EÚ, ktorý je splatný na požiadanie, ak by to bolo potrebné na splnenie jej záväzkov. Pravdepodobnosť vzniku takejto situácie sa však považuje za veľmi nízku.Plánované metódy kontrolyV článku 5 ods. 3 Dohody o založení Európskej banky pre obnovu a rozvoj sa stanovuje, že Rada guvernérov preskúma kapitál EBOR prinajmenšom raz za päť rokov. Piate preskúmanie kapitálových zdrojov (Fifth Capital Resources Review – CRR5) na obdobie 2016 – 2020 sa vykoná na konci obdobia CRR4.Opatrenia na predchádzanie podvodom a nezrovnalostiamUveďte existujúce alebo plánované opatrenia na predchádzanie podvodom a nezrovnalostiam a existujúce a plánované opatrenia ochrany pred podvodmi a nezrovnalosťami.EBOR má nezávislý orgán zodpovedný za dodržiavanie súladu s predpismi s názvom „Office of the Chief Compliance Officer“ (OCCO), ktorý vedie hlavný pracovník zodpovedný za dodržiavanie súladu s predpismi (Chief Compliance Officer – CCO), ktorý každoročne predkladá správy priamo prezidentovi alebo v prípade potreby Auditovému výboru. Mandátom OCCO je podporovať dobrú správu a zaistiť dodržiavanie najvyšších noriem integrity v rámci všetkých činností EBOR v súlade s medzinárodnými osvedčenými postupmi. Do kompetencií OCCO patrí okrem iného hĺbková analýza integrity, zachovávanie dôvernosti, konflikty záujmov, správa a riadenie, povinnosť niesť zodpovednosť, etika, boj proti praniu špinavých peňazí a financovaniu terorizmu a prevencia podvodných postupov a korupcie. OCCO nesie zodpovednosť za vyšetrovanie prípadov údajných podvodov, korupcie a zneužitia právomoci. V prípade potreby takisto školí zamestnancov EBOR vymenovaných do funkcie riaditeľov predstavenstiev spoločností, v ktorých má EBOR podiely, a poskytuje im poradenstvo. Finančná hĺbková analýza a hĺbková analýza integrity tvoria súčasť bežného postupu, ktorý banka uplatňuje pri schvaľovaní nových operácií a monitorovaní existujúcich transakcií. EBOR uverejňuje antikorupčnú správu OCCO na svojej webovej stránke.Do kompetencie OCCO okrem toho patrí aj mechanizmus, ktorým sa zabezpečuje povinnosť EBOR niesť zodpovednosť /v súčasnosti ide o nezávislý opravný mechanizmus (Independent Recourse Mechanism), ktorý bude čoskoro nahradený mechanizmom preskúmania sťažností súvisiacich s projektmi (Project Complaint Mechanism)/. V rámci tohto mechanizmu sa posudzujú a preverujú sťažnosti týkajúce sa projektov financovaných EBOR a prípadne sa určuje, či EBOR schválením určitého projektu konala v súlade s vlastnými príslušnými politickými zásadami.ODHADOVANÝ FINANČNÝ VPLYV NÁVRHU/INICIATÍVYPríslušné okruhy viacročného finančného rámca a rozpočtové riadky výdavkov-  Existujúce rozpočtové riadky výdavkovV poradí , v akom za sebou nasledujú okruhy viacročného finančného rámca a rozpočtové riadky v týchto okruhoch.Okruh viacročného finančného rámca | Rozpočtový riadok | Druh výdavkov | Príspevky |Číslo [Opis…...….] | DRP/NRP ([12]) | krajín EZVO[13] | kandidátskych krajín[14] | tretích krajín | v zmysle článku 18 ods. 1 písm. aa) nariadenia o rozpočtových pravidlách |4 | 01.03.01.02 Európska banka pre obnovu a rozvoj – časť upísaného kapitálu splatná na požiadanie | DRP | NIE | NIE | NIE | NIE |Odhadovaný vplyv na výdavkyZhrnutie odhadovaného vplyvu na výdavkyV podmienkach účasti EÚ na zvýšení kapitálu EBOR sa nepočíta so žiadnymi operačnými výdavkami.Okruh viacročného finančného rámca: | 5 | „Administratívne výdavky“ |v mil. EUR (zaokrúhlené na 3 desatinné miesta)-  Odhadované potreby ľudských zdrojov-  ( Návrh/iniciatíva si nevyžaduje použitie ľudských zdrojov-  ( Návrh/iniciatíva si vyžaduje využitie ľudských zdrojov, ako je uvedené v nasledujúcej tabuľke:Odhady sa zaokrúhľujú na celé čísla (alebo najviac na jedno desatinné miesto)Rok 2010 | Rok 2011 | Rok 2012 | Rok 2013 | … uveďte všetky roky, počas ktorých vplyv trvá (pozri bod 1.6) |( Plán pracovných miest (úradníci a dočasní zamestnanci) |XX 01 01 01 (sídlo a zastúpenia Komisie) | 1,0 | 0,5 | 0 | 0 |XX 01 01 02 (delegácie) |XX 01 05 01 (nepriamy výskum) |10 01 05 01 (priamy výskum) |( Externí zamestnanci (ekvivalent plného pracovného času )[16] |XX 01 02 01 (ZZ, PADZ, VNE z celkového finančného krytia) |XX 01 02 02 (ZZ, PADZ, PED, MZ a VNE v delegáciách) |10 01 05 02 (ZZ, PADZ, VNE – priamy výskum) |Iné rozpočtové položky (uveďte) |SPOLU | 1,0 | 0,5 | 0 | 0 |XX predstavuje príslušnú oblasť politiky alebo príslušný názov.Potreby ľudských zdrojov budú pokryté úradníkmi GR, ktorí už boli pridelení na riadenie akcie a/alebo boli interne prerozdelení v rámci GR.Opis úloh, ktoré sa majú vykonať:Úradníci a dočasní zamestnanci | Hlavné úlohy v súvislosti so zvýšením kapitálu EBOR sú: - príprava legislatívneho návrhu, - následné opatrenia k legislatívnemu postupu, - správa každoročného rozpočtového konania, - predkladanie výročných správ, - styky s Parlamentom a Radou, - styky a komunikácia s vedením EBOR. |Externí zamestnanci |Súlad s platným viacročným finančným rámcom-  ( Návrh/iniciatíva je v súlade s platným viacročným finančným rámcom.-  Návrh je v súlade s platným finančným plánovaním. EBOR by v súlade s dohodou o jej založení mohla napriek tomu požadovať úplné alebo čiastočné splatenie kapitálu upísaného EÚ, ktorý je splatný na požiadanie, ak by to bolo potrebné na splnenie jej záväzkov. Pravdepodobnosť vzniku takejto situácie sa však považuje za veľmi nízku.Účasť tretích strán na financovaní-  ( Návrh/iniciatíva nebude zahŕňať spolufinancovanie tretími stranami.Odhadovaný vplyv na príjmy-  ( Návrh/iniciatíva nemá finančný vplyv na príjmy.[1] Podľa rozhodnutia Rady 90/674/EHS z 19. novembra 1990 je zástupcom EÚ v EBOR Komisia.[2] Kapitál, ktorý v EBOR upísala EÚ, pozostával zo splatenej časti vo výške 157,5 mil. EUR a z časti splatnej na požiadanie vo výške 442,5 mil. EUR .[3] Ú. v. ES L 52, 22.2.1997, s. 15.[4] Medzi krajiny pôsobenia EBOR patria po rozšíreniach EÚ z rokov 2004 a 2007 aj niektoré členské štáty EÚ: Poľsko, Rumunsko, Bulharsko, Slovenská republika, Estónsko, Slovinsko, Maďarsko, Lotyšsko a Litva. EBOR zohrávala veľmi aktívnu úlohu v procese transformácie týchto krajín, ale jej úloha v nich sa v posledných rokoch neustále oslabuje a v budúcnosti sa bude ešte ďalej oslabovať. Očakáva sa najmä, že viaceré krajiny do roku 2015 opustia okruh príjemcov pomoci.[5] Po zvýšení splateného kapitálu bude schválený kapitál banky predstavovať 21 mld. EUR. Zvýšenie o 9 mld. EUR predstavuje 42,857 %-né zvýšenie schváleného kapitálu. Každý podielnik bude teda oprávnený upísať až 42,857 % svojej aktuálnej účasti na kapitáli banky v okamihu schválenia zvýšenia, aby sa tak zachovala štruktúra účasti.[6] Podľa dohodnutého vzorca by sa suma nepoužitého kapitálu splatného na požiadanie rovnala nule, ak by podnikové imanie banky dosahovalo alebo presahovalo 87 % nerozdeleného upísaného kapitálu, rezerv a čistého zisku.[7] Čo predstavuje 50 % počtu novo schválených podielov splatných na požiadanie.[8] ABM: riadenie podľa činností – ABB: zostavovanie rozpočtu podľa činností.[9] Podľa článku 49 ods. 6 písm. a) alebo b) nariadenia o rozpočtových pravidlách.[10] Vysvetlenie spôsobov hospodárenia a odkazy na nariadenie o rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html[11] Podľa článku 185 nariadenia o rozpočtových pravidlách.[12] DRP = Diferencované rozpočtové prostriedky/NRP = Nediferencované rozpočtové prostriedky.[13] EZVO: Európske združenie voľného obchodu.[14] Kandidátske krajiny a prípadne potenciálne kandidátske krajiny zo západného Balkánu.[15] Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.[16] ZZ = zmluvný zamestnanec; PADZ= pracovníci agentúr dočasného zamestnávania; PED = pomocný expert v delegácii; MZ = miestny zamestnanec; VNE = vyslaný národný expert.[17] Pod stropom pre externých zamestnancov z operačných rozpočtových prostriedkov (pôvodné rozpočtové riadky „BA“).[18] Najmä pre štrukturálne fondy, Európsky poľnohospodársky fond pre rozvoj vidieka (EPFRV) a Európsky fond pre rybné hospodárstvo (EFRH).